## Naredba o homologaciji SB ("Sealed Beam") glavnih svjetala za cestovna motorna vozila za europski asimetrični kratki i/ili dugi svjetlosni sno

### NN 147/1998 (12.11.1998.), Naredba o homologaciji SB ("Sealed Beam") glavnih svjetala za cestovna motorna vozila za europski asimetrični kratki i/ili dugi svjetlosni sno

# DRŽAVNI ZAVOD ZA NORMIZACIJU I MJERITELJSTVO

Temeljem članka 13. stavak 2., članka 17. stavak 2. i članka 23. stavak
4. Zakona o normizaciji ("Narodne novine" broj 55/96) ravnatelj Državnog
zavoda za normizaciju i mjeriteljstvo donosi

## **NAREDBU**

### **O HOMOLOGACIJI SB ("SEALED BEAM") GLAVNIH SVJETALA ZA CESTOVNA MOTORNA VOZILA ZA EUROPSKI ASIMETRIČNI KRATKI I/ILI DUGI SVJETLOSNI SNOP**

I. PODRUČJE PRIMJENE

1. SB glavna svjetla za cestovna motorna vozila moraju biti homologirana
sukladno ovoj naredbi.

2. Ova naredba odnosi se na SB glavna svjetla za cestovna motorna vozila
koja imaju staklenu leću ili leću od umjetnih gradiva.

II. ZAHTJEVI

3. SB glavna svjetla u smislu ove naredbe moraju udovoljavati zahtjevima
Pravilnika broj 5 Ekonomskog povjerenstva Ujedinjenih naroda za Europu,
s izmjenama i dopunama koje su stupile na snagu zaključno 27. travnja 1998.1,
koji je dodatak Ženevskom sporazumu iz 1958. o prihvaćanju jednakih uvjeta
za homologaciju i uzajamno priznavanje homologacije opreme i dijelova motornih
vozila (u daljnjem tekstu: Pravilnik ECE R 5.02).

4. Pravilnik ECE R 5.02 u izvorniku dostupan je u Normoteci Državnog
zavoda za normizaciju i mjeriteljstvo.

III. ISPITIVANJE SB GLAVNIH SVJETALA

5. Ispitivanje SB glavnih svjetala u smislu ove naredbe može provoditi
samo ovlašteni laboratorij prema zahtjevima Pravilnika ECE R 5.02.

IV. HOMOLOGACIJA SB GLAVNIH SVJETALA

6. Dražvni zavod za normizaciju i mjeriteljstvo provodi homologaciju
katadioptera u smislu ove naredbe prema Pravil-niku ECE R 5.02.

V. PROVJERA SUKLADNOSTI SB GLAVNIH SVJETALA

7. Provjera sukladnosti vozila sa zahtjevima ove naredbe provodi se
prema postupku koji je propisan Pravilnikom o homologaciji vozila ("Narodne
novine" broj 82/96, 107/96, 79/97, 132/97 i 58/98).

VI. PRIMJENA

8. Ova naredba stupa na snagu osmog dana nakon objave u "Narodnim novinama".

9. Danom stupanja na snagu ove naredbe prestaje važiti Pravil-nik br.
5 "Jednoobrazni propisi koji se odnose na homologa-ciju zabrtvljenih velikih
svjetala ("Sealed beam") za motorna vozila, koja emitiraju asimetrični
oboreni evropski svjetlosni snop za put ili jedan veliki svjetlosni snop
za put ili oba svjetlosna snopa" ("Narodne novine" br. 53/91).

\_\_\_\_\_\_\_\_
(1) ECE dokumenti u kojima je objavljen tekst pravilnika:
E/ECE/324 - E/ECE/TRANS/505Rev.1/Ad.4/Rev.3 (Preradba 3, stupila na snagu
27. listopada 1992.)
E/ECE/324 - E/ECE/TRANS/505Rev.1/Ad.4/Rev.3/Corr. 1 (Ispravak 1, stupio
na snagu 10. ožujka 1995.)
E/ECE/324 - E/ECE/TRANS/505Rev.1/Ad.4/Rev.3/Amend. 1 (Dopuna 1, stupila
na snagu 15. siječnja 1997.)
E/ECE/324 - E/ECE/TRANS/505Rev.1/Ad.4/Rev.3/Amend. 2 (Dopuna 2, stupila
na snagu 27. travnja 1998.)

Klasa: 011-02/98-02/29
Urbroj: 558-04/7-98-1
Zagreb, 6. listopada 1998.

Ravnatelj
Državnog zavoda
za normizaciju i mjeriteljstvo
**dr. sc. Jakša Topić, dipl. ing.,** v. r.

Naredba, NN 147/1998-1817